
PATVIRTINTA




Jonavos rajono savivaldybės




administracijos direktoriaus




2018 m. gruodžio  19   d.




įsakymu Nr. 13B-1648
ŠVIETIMO, KULTŪROS IR SPORTO SKYRIAUS VYRIAUSIOJO SPECIALISTO 

PAREIGYBĖS APRAŠYMAS

I  SKYRIUS

 PAREIGYBĖS CHARAKTERISTIKA 

1. Švietimo, kultūros ir sporto skyriaus vyriausiasis specialistas yra karjeros valstybės tarnautojas.

II SKYRIUS

PASKIRTIS


2. Švietimo, kultūros ir sporto skyriaus (toliau - Skyrius) vyriausiojo specialisto pareigybė reikalinga vykdyti valstybės ir Jonavos rajono savivaldybės (toliau – Savivaldybė) švietimo politikos įgyvendinimą, vykdyti švietimo viešąjį administravimą, stebėti, analizuoti ir vertinti švietimo būklę.

III SKYRIUS

 VEIKLOS SRITIS 


3. Šias pareigas einantis valstybės tarnautojas vykdo funkcijas specialiosios veiklos srities – švietimo politikos įgyvendinimo - funkcijas. 
IV SKYRIUS

 SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

         4. Valstybės tarnautojas, einantis šias pareigas, turi atitikti šiuos specialiuosius reikalavimus: 
         4.1. turėti pedagogo kvalifikaciją, ne mažesnį kaip 3 metų pedagoginio darbo stažą;
         4.2. atsižvelgiant į pareigybės paskirtį, veiklos sritis ir funkcijas, atitinkamu lygiu mokėti užsienio kalbą (kalbas). Mokėjimo lygis nustatomas vadovaujantis 2004 m. gruodžio 15 d. Europos Parlamento ir Tarybos sprendimu Nr. 2241/2004/EB dėl bendros Bendrijos sistemos siekiant užtikrinti kvalifikacijų ir gebėjimų skaidrumą (Europasas);
         4.3. mokėti naudotis informacinėmis technologijomis;

         4.4. mokėti rengti dokumentus pagal Dokumentų rengimo taisykles, patvirtintas Lietuvos Respublikos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, ir Dokumentų tvarkymo ir apskaitos taisykles, patvirtintas Lietuvos Respublikos vyriausiojo archyvaro 2011 m. liepos 4 d. įsakymu Nr. V-118 „Dėl Dokumentų tvarkymo ir apskaitos taisyklių patvirtinimo“; 

4.5. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“, reikalavimus;

      4.6. gebėti sklandžiai ir argumentuotai dėstyti mintis žodžiu ir raštu, mokėti valdyti, kaupti, sisteminti, apibendrinti informaciją, dirbti komandoje, teikti konsultacijas;

      4.7. gebėti stebėti ir vertinti ugdymo procesą, tikrinti mokyklos organizacinę ir vadybinę veiklą.

      4.8. gebėti vykdyti Jonavos rajono savivaldybės administracijos Švietimo, kultūros ir sporto skyriaus nuostatuose nustatytas funkcijas;

      4.9. žinoti švietimą reglamentuojančius Lietuvos Respublikos įstatymus, Vyriausybės nutarimus, švietimo ir mokslo ministro įsakymus bei kitus teisės aktus, gebėti juos taikyti praktiškai.

V SKYRIUS

 ŠIAS PAREIGAS EINANČIO VALSTYBĖS TARNAUTOJO FUNKCIJOS
5. Šias pareigas einantis valstybės tarnautojas atlieka šias funkcijas:
5.1. koordinuoja pradinio ugdymo programos įgyvendinimą Savivaldybės mokyklose;

5.2. stebi priskirtų bendrojo ugdymo mokyklų - Jonavos r. Žeimių mokyklos-daugiafunkcio centro, Jonavos Jeronimo Ralio gimnazijos, Jonavos suaugusiųjų ir jaunimo mokymo centro, Jonavos pradinės, Jonavos Panerio pradinės mokyklos – veiklą, analizuoja jų veiklos pokyčius ir būklę;

5.3. konsultuoja kuruojamų mokyklų vadovus, rengiant ugdymo procesą reglamentuojančius dokumentus (nuostatus/įstatus, ugdymo planus, strateginius veiklos planus ir kt.), analizuoja, teikia juos tvirtinimui ar pritarimui teisės aktų nustatyta tvarka; 
5.4. dalyvauja kuruojamų mokyklų mokytojų atestacijos komisijų veikloje;

5.5. dalyvauja mokyklų organizacinės ir vadybinės veiklos patikrinimuose Savivaldybės administracijos direktoriaus, Skyriaus vedėjo pavedimu; 

5.6. rengia Savivaldybės švietimo stebėsenos rodiklius, teikia juos Savivaldybės administracijos direktoriui tvirtinti, renka duomenis, juos apibendrina, analizuoja, vertina švietimo būklę, teikia informaciją Savivaldybės švietimo valdymo subjektams, informuoja visuomenę teisės aktų nustatyta tvarka;  
5.7. renka ir apibendrina Savivaldybės mokinių mokymosi pasiekimų patikrinimų, tyrimų rezultatų duomenis; 
5.8. rengia Savivaldybės tarybos sprendimų projektus dėl klasių (grupių) skaičiaus nustatymo bendrojo ugdymo mokykloms;
5.9. stebi ir analizuoja profesinio orientavimo paslaugų teikimą savivaldybės bendrojo ugdymo mokyklose;

5.10. vykdo mokyklų apsirūpinimo vadovėliais ir mokymo priemonėmis stebėseną; 
5.11. organizuoja Savivaldybės švietimo įstaigų aprūpinimą leidiniais, gaunamais iš Švietimo ir mokslo ministerijos švietimo aprūpinimo centro ir kitų šaltinių: priima, tvarko apskaitą, paskirsto, išrašo lydraščius ir perduoda leidinius švietimo įstaigoms, teikia nustatytos formos informaciją rajono savivaldybės administracijos Centralizuotai buhalterijai ir Turto skyriui;

5.12. tiria poreikį ir organizuoja viešą mokyklinės dokumentacijos pirkimą, priima, tvarko apskaitą, paskirsto, išrašo lydraščius ir perduoda Savivaldybės švietimo įstaigoms, teikia nustatytos formos informaciją Savivaldybės administracijos Viešųjų pirkimų skyriui, Centralizuotai buhalterijai, Turto skyriui;
5.13. koordinuoja mokyklų bibliotekų veiklą, teikia pagalbą veiklos organizavimo klausimais;

5.14. organizuoja mokyklų bibliotekų Kultūros ministro patvirtintos formos metinių statistinių ataskaitų rengimą, vykdo jų apibendrinimą  ir teikia  suvestinę ataskaitą  Lietuvos nacionalinės Martyno Mažvydo bibliotekos Bibliotekininkystės centrui;

5.15. bendradarbiauja su Savivaldybės tarybos sprendimu paskirtu Savivaldybės neformaliojo suaugusiųjų švietimo ir tęstinio mokymosi koordinatoriumi planuojant ir įgyvendinant suaugusiųjų neformalųjį švietimą ir tęstinį mokymąsi Savivaldybėje;  

5.16. administruoja rajono savivaldybės internetinės svetainės puslapį Švietimas;

5.17. dalyvauja vykdant Nacionalinio mokinių pasiekimų patikrinimo, Pagrindinio ugdymo pasiekimų patikrinimo ir Brandos egzaminų priežiūrą;

5.18. rengia Savivaldybės tarybos sprendimų, mero potvarkių, Savivaldybės administracijos direktoriaus, Skyriaus vedėjo įsakymų projektus pagal šiame pareigybės aprašyme numatytas funkcijas ir kuruojamas veiklos sritis;

5.19. dalyvauja rengiant Skyriaus informaciją Savivaldybės mero ir administracijos direktoriaus metinei veiklos ataskaitai pagal kuruojamas veiklos sritis;   
5.20. paskirtas dalyvauja sudaromų komisijų ir darbo grupių veikloje;
5.21. nagrinėja gaunamus fizinių ir juridinių asmenų prašymus, skundus, pasiūlymus, raštus visais savo kompetencijos klausimais, rengia atsakymus į juos teisės aktų nustatyta tvarka;
5.22. vykdo kitus nenuolatinio pobūdžio Savivaldybės administracijos direktoriaus ir Skyriaus vedėjo pavedimus.

VI SKYRIUS

ŠIAS PAREIGAS EINANČIO VALSTYBĖS TARNAUTOJO PAVALDUMAS
6. Šias pareigas einantis valstybės tarnautojas yra tiesiogiai pavaldus skyriaus vedėjui.

_____________________________

Susipažinau:

____________

       (parašas)                                                   
_____________________________

       (vardas, pavardė)  

_______________

         (data)

